Diari Oficial de la Generalitat Valenciana


Sumari del DOGV 7024, del 15-05-2013 (2013/4842)

ORDE 9/2013, de 6 de maig, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de taxi realitzats per autoritzacions domiciliades en el municipi de Benissa.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/05/06/9/dof/vci/html**

### Dades del document

Número de DOGV
:   7024

Data del DOGV
:   15-05-2013

Secció del DOGV
:   I. DISPOSICIONS GENERALS

Número del document
:   2013/4842


Data del document
:   06-05-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Descriptors 

:   * Benissa
    * taxi
    * reglamentació del transport
    * transport públic
    * transport de viatgers
    * legislació
    * tarifa de viatgers

ORDE 9/2013, de 6 de maig, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de taxi realitzats per autoritzacions domiciliades en el municipi de Benissa. [2013/4842]  
  
Els servicis de transport públic discrecional de viatgers per carretera, prestats amb vehicles amb una capacitat igual o inferior a nou places, inclosa la del conductor, i proveïts d'autorització de transport documentada en targeta de la classe VT, es troben sotmesos al règim d'autorització administrativa amb subjecció al sistema tarifari i a les condicions d'aplicació que es regulen en els articles 18 i 19 de la Llei 16/1987, de 30 de juliol, d'Ordenació dels Transports Terrestres, i en els articles 28 i 29 del seu Reglament, aprovat pel Reial Decret 1211/1990, de 28 de setembre.  
L'article 18 de la Llei 16/1987, de 30 de juliol d'Ordenació dels Transports Terrestres, després de la redacció que en fa la Llei 25/2009, de 22 de desembre, permet a les comunitats autònomes fixar les tarifes de compliment obligatori per als transports interurbans de viatgers en vehicles de turisme que es realitzen íntegrament en el seu territori, així com per a tots els servicis d'esta classe que s'hi inicien, siga quin siga el lloc en què finalitzen, varia les condicions d'aprovació del règim tarifari en els servicis interurbans de transport públic discrecional de viatgers per carretera prestats amb vehicles de turisme, proveïts d'autorització de transport documentada en targeta de la classe VT.  
  
En este context, la Llei 6/2011, d'1 d'abril, de la Generalitat, de Mobilitat de la Comunitat Valenciana, disposa en l'article 55 que les tarifes dels servicis de taxi podran ser revisades periòdicament o de manera excepcional per l'òrgan competent, amb audiència prèvia de les associacions representatives del sector i de les associacions de consumidors i usuaris.  
Així, atés que s'ha experimentat un increment dels costos d'explotació des de l'última revisió, l'estructura i les quanties del qual han sigut degudament analitzades, se n'aconsella l'actualització i la consegüent revisió de les tarifes d'aplicació, i es manté el seu caràcter de tarifes màximes.  
Per tot això, amb un informe previ de la Comissió de Preus de la Generalitat de 26 de març de 2013, i de conformitat amb l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 5 del Decret 192/2011, de 21 de desembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient,   
  
  
ORDENE  
  
Article 1. Tarifes  
Els servicis de transport públic de viatgers en automòbils de turisme del municipi de Benissa que se sol·liciten en eixe àmbit territorial, es regiran per les tarifes següents, impost sobre el valor afegit inclòs:  
  
  
Tarifa 1   
Abaixament de bandera: 3,57 euros.  
Preu per km recorregut: 1,00 euros.  
Preu per hora d'espera: 21,55 euros.  
  
Tarifa 2  
Baixada de bandera: 4,43 euros.  
Preu per km recorregut: 1,31 euros.  
Preu per hora d'espera: 28,05 euros.  
En els servicis efectuats la nit de Nadal i la nit de Cap d'Any s'aplicarà un suplement de 5,83 euros.  
  
Article 2. Definició d'horaris  
Es considera horari diürn el comprés entre les 06.00 hores i les 22.00 hores del mateix dia.  
Es considera horari nocturn el comprés entre 22.00 hores d'un dia i les 06.00 hores de l'endemà.  
Les tarifes assenyalades en l'article primer seran aplicables de la manera següent:  
En dia laborable i en horari diürn s'aplica la tarifa 1.  
En dia laborable i horari nocturn s'aplica la tarifa 2.  
En dissabtes, diumenges i festius, tant en horari diürn com nocturn, s'aplica la tarifa 2.  
El suplement de la nit de Nadal i la nit de Cap d'Any s'aplicarà els dies 24 i 31 de desembre, respectivament, entre les 21.00 hores i les 07.00 hores de l'endemà.  
  
Article 3. Obligatorietat del canvi  
Els conductors dels vehicles facilitaran als clients canvi de fins a 20 euros. Si el canvi a tornar fóra superior a 20 euros, el conductor tindrà dret a continuar amb el taxímetre en marxa fins que el canvi requerit siga inferior a 20 euros.  
  
Article 4. Visibilitat del quadro de tarifes  
En tots els vehicles s'haurà de portar, de manera visible per a l'usuari, un exemplar de les tarifes en vigor i les seues condicions d'aplicació.  
  
Article 5. Règim de contractació  
Els servicis es contractaran en règim de cotxe complet i els recorreguts s'entendran en circuit tancat fins al punt de partida per l'itinerari més curt, si no es convinguera expressament el contrari. Al contractar el servici es fixaran els recorreguts, les places i el pes de l'equipatge.  
  
  
Article 6. Equipatges  
En tot cas, l'usuari tindrà dret al transport gratuït del seu equipatge, el qual, una vegada utilitzat el nombre total de places, no podrà ser superior a 50 quilograms per als vehicles de fins a quatre places, i de 60 quilograms per als de superior capacitat, sempre que el volum dels equipatges permeta introduir-los en el portamaletes o situar-los en la baca del vehicle, sense contravindre les normes i els reglaments de trànsit i circulació.  
Quan no s'utilitze el nombre total de places, estes xifres podran augmentar-se a raó de 30 quilograms per cada seient buit, sempre que la forma, les dimensions i la naturalesa de l'equipatge possibilite el seu transport en l'interior del vehicle.  
Els excessos d'equipatge sobre les xifres anteriors s'abonaran a raó de 0,05 euros per cada 10 quilograms o fracció i quilòmetre recorregut, i el transportista quedarà lliure d'admetre'ls quan este excés siga superior al 50 % de les dites xifres.  
  
DISPOSICIÓ ADDICIONAL  
  
Única. Habilitació per a l'aplicació i interpretació  
Es faculta el director general de Transports i Logística per a dictar totes les instruccions i resolucions que resulten oportunes per a l'aplicació i interpretació d'esta orde.  
  
DISPOSICIÓ DEROGATÒRIA  
  
Única. Clàusula general de salvaguarda  
Queden derogades totes les disposicions, del mateix rang o d'un rang inferior, que s'oposen al que disposa esta orde.  
  
DISPOSICIÓ FINAL  
  
Única. Entrada en vigor  
Esta orde tindrà efectes des de l'endemà de ser publicada en el Diari Oficial de la Comunitat Valenciana.  
  
València, 6 de maig de 2013  
  
La consellera d'Infraestructures, Territori i Medi Ambient,  
ISABEL BONIG TRIGUEROS


Còpia Permalink ELI